Marcus Stephen

Marcus Stephen (født 1. oktober 1969 i Anetan) var Naurus president og tidligere vektløfter.

Han spilte først australsk fotball for det lokale laget Aces, men bestemte seg for å satse på vektløfting. I 1989 ble Nauru Weightlifting Federation (NWF) startet, for å la den til da eneste profesjonelle vektløfter, Stephen, drive internasjonalt.

Han deltok for første gang i en internasjonal konkurranse i OL i Barcelona i 1992. Siden det på den tiden ikke var noen olympisk komité på Nauru, løftet han i stedet for Samoa. I 1993 ble en komité startet, så Stephen kunne konkurrere for sitt hjemland i OL i Atlanta i 1996 og OL i Sydney i 2000. Stephen fikk bære den olympiske fakkelen på dens stopp i Nauru.

Hans største suksess var imidlertid i Commonwealth Games: I 1990 vant han overraskende gull i vektklassen 60 kg. I vektklassene 1994 og 1998 vant han i henholdsvis vektklassene 59 kg og 62 kg tilsammen tre gull. I hans siste deltagelse i Manchester i 2002 vant han tre sølv i vektklassen 62 kg.

Hans største suksess i 1999 var at han fikk sølvmedaljen i vektklassen 62 kg i VM i Aten, og ble viseverdensmester.

Siden 1997 har han vært økonomisk ansvarlig i den nauriske OL-komiteen. 3. mai 2003 ble Stephen valgt inn i parlamentet for valgkretsen Anetan. I René Harris' siste periode, fra 8. august 2003 til 22. juni 2004, var Stephen finans- og utdanningsminister. Han mistet imidlertid sitt sete da Ludwig Scotty ble president igjen. I oktober 2004 ble han gjenvalgt til parlamentet.

19. desember 2007 ble Stephen president i landet etter at den tidligere presidenten Ludwig Scotty ble besluttet fjernet i et mistillitsvotum, på grunn av anklager om korrupsjon. Stephen satt som president til 10. november 2011. 

 Referanser 

 Eksterne lenker 


Kategori:Nauriske presidenter
Kategori:Nauriske vektløftere
Kategori:Deltakere for Samoa under Sommer-OL 1992
Kategori:Vektløftere under Sommer-OL 1992
Kategori:Deltakere for Nauru under Sommer-OL 1996
Kategori:Vektløftere under Sommer-OL 1996
Kategori:Deltakere for Nauru under Sommer-OL 2000
Kategori:Vektløftere under Sommer-OL 2000
Kategori:Personer fra Anetan